Legal Document

Category: 1222

Text:
12. ΒΑΣΙΛΙΚΟΝ ΔΙΑΤΑΓΜΑ της 27 Φεβρ./5 Μαρτ. 1957 (ΦΕΚ Α΄  30) Περί τροποποιήσεως και συμπληρώσεως των περί Ταμείων Υγείας Ταχυδρομικού Προσωπικού και Ειδικού Λογαριασμού Προνοίας Φυματικού Προσωπικού Τ.Τ.Τ. κειμένων διατάξεων. Έχοντες υπ’ όψει τας διατάξεις της παρ. 2 του άρθρ. 12 του Ν.Δ. υπ’ αριθ. 3397/1955 «περί συμπληρώσεως διατάξεών τινων αφορωσών εις ζητήματα προσόντων, συνθέσεως και υπηρεσιακής καταστάσεως του προσωπικού της Ταχυδρομικής Υπηρεσίας» μετά γνωμοδότησιν του Συμβουλίου Επικρατείας υπ’ αριθ. 92/1957, προτάσει του Ημετέρου επί των Συγκοινωνιών και Δημοσίων Έργων Υπουργού, απεφασίσαμεν και διατάσσομεν: Άρθρ.1.-1.Δια την διαχείρισιν και την διοίκησιν των υποθέσεων του Ειδικού Λογαριασμού Προνοίας Φυματικού Προσωπικού ΤΤΤ εν τω πλασίω των κειμένων Νόμων και Δ/των καθίσταται αρμόδιον από της ενάρξεως ισχύος του παρόντος το παρά τη Κεντρική Υπηρεσία της Γενικής Διευθύνσεως Ταχυδρομείων, Συμβούλιον Ταχυδρομικής Εκμεταλλεύσεως. 2.Δι’ αποφάσεως του Υπουργού Συγκοινωνιών και Δημοσίων Έργων ορίζονται κατ’ έτος αναπληρωταί απάντων των υπό των κειμένων διατάξεων προβλεπομένων μελών του Διοικητικού Συμβουλίου του Ταμείου Υγείας Ταχυδρομικού Προσωπικού. Εις το Διοικητικόν Συμβούλιον του Ταμείου τούτου μετέχει από της λήξεως της θητείας του μέλους του εκλεγέντος υπό του Διοικητικού Συμβουλίου του Ταμείου Προνοίας Προσωπικού ΤΤΤ, υπάλληλος εκ των παρά τη Κεντρική Υπηρεσία της Γενικής Διευθύνσεως Ταχυδρομείων υπηρετούντων επί βαθμώ 3ω ή 2ω οριζόμενος δι’ αποφάσεως του αυτού Υπουργού. 3.Γραμματεύς της Μονίμου Υγειονομικής Επιτροπής ορίζεται δι’ αποφάσεως του Υπουργού Συγκοινωνιών και Δημοσίων Έργων μετά του αναπληρωτού του, υπάλληλος της Α΄ Κατηγορίας εκ των παρά τη Διευθύνσει Ασφαλιστικών Ταμείων υπηρετούντων επί 5ω ή 6ω βαθμώ υπαλλήλων. 4.Η Μόνιμος Υγειονομική Επιτροπή και αι Περιφερειακαί Υγειονομικαί Επιτροπαί συνέρχονται εις συνεδρίασιν προσκλήσει του Προέδρου αυτών. Η Μόνιμος Υγειονομική Επιτροπή ευρίσκεται εν απαρτία παρόντων του Προέδρου και δύο τουλάχιστον εκ των ιατρών τακτικών μελών ταύτης, εγκύρως λαμβάνουσα αποφάσεις και εν απουσία των κληθέντων λοιπών μελών. 5.Τον Διευθυντήν Ασφαλιστικών Ταμείων, απόντα ή κωλυόμενον, αναπληροί εις των παρά τη Κεντρική Υπηρεσία της Γενικής Διευθύνσεως Ταχυδρομείων Διευθυντών, ή των παρά τη Υπηρεσία Ασφαλιστικών Ταμείων Προϊσταμένων Τμήματος, οριζόμενος υπό του Υπουργού. Άρθρ.2.-1.Προ της συμπληρώσεως πλήρους εξαμήνου νοσηλείας εις Κρατικόν Θεραπευτήριον ή Πανεπιστημιακήν Κλινικήν, η Μόνιμος Υγειονομική Επιτροπή δεν δύναται ν’ αποφανθή περί της εκ της υπηρεσίας απολύσεως φυματικού ταχυδρομικού υπαλλήλου ως καταστάντος ανικάνου δια την περαιτέρω άσκησιν των καθηκόντων του και εις ην έτι περίπτωσιν ήθελε διαπιστώσει κατά τινα των παρ’ αυτής εξετάσεων ότι η περαιτέρω νοσηλεία θέλει αποβή αλυσιτελής. Εις το ως ανωτέρω εξάμηνον νοσηλείας δεν περιλαμβάνεται το δίμηνον της παρατηρήσεως. 2.Η κατά τας διατάξεις του άρθρ. 4 του Α.Ν. 2452/1940 εισαγωγή των εν σανατορίοις νοσηλευομένων ασθενών δια πάθησιν άσχετον προς την φυματίωσιν εις ειδικά θεραπευτήρια ή έτερα νοσηλευτικά ιδρύματα, ως και η παραπομπή τούτων εις ειδικούς ιατρούς εγκρίνεται υπό του Συμβουλίου του Ειδικού Λογαριασμού Π.Φ.Π.Τ.Τ.Τ., η δαπάνη δε δια την έκτασιν της οποίας δεν υφίσταται ο υπό του άρθρου τούτου τιθέμενος περιορισμός, βαρύνει αποκλειστικώς τον Ειδικόν Λογαριασμόν. Άρθρ.3.-1.Η προς τους συνταξιούχους φυματικούς υπαλλήλους ΤΤΤ καταβολή εκ του Ειδικού Λογαριασμού του υπό των κειμένων διατάξεων προβλεπομένου επιδόματος συντάξεως τελεί εφεξής μόνον υπό την προϋπόθεσιν της επαρκείας του Λογαριασμού τούτου. Οι ούτως επιδοτούμενοι, δια τον καθορισμόν του εις αυτούς καταβλητέου ποσού, υποχρεούνται όπως υποβάλλωσιν ανά εξάμηνον, βεβαίωσιν του Δημοσίου Ταμείου εμφαίνουσαν το ποσόν της καταβαλλομένης εις αυτούς συντάξεως. 2.Των κατά τας κειμένας διατάξεις παρεχομένων βοηθημάτων εις τους απολυομένους κατά τας διατάξεις του Α.Ν. 1676/1939 φυματικούς δικαιούνται εφεξής, μετά σύμφωνον απόφασιν της Μονίμου Υγειονομικής Επιτροπής, εκτός των εμπιπτόντων εις την διάταξιν του άρθρ. 7 παρ. 7 του Νόμ. 2045/52 και πάντες οι εκ του Δημοσίου Ταμείου συνταξιοδοτούμενοι φυματικοί ΤΤΤ υπάλληλοι ασχέτως χρόνου εξόδου των των οποίων η φυματίωσις εξ ης έπασχον κατά τον χρόνον της υπηρεσίας των ή εξεδηλώθη εντός διετίας από της εξόδου των εκ ταύτης, διεπιστώθη έκτοτε νομίμως υπό της Ανωτάτης του Στρατού Υγειονομικής Επιτροπής, έτι δε και οι εκ των ιαθέντων βοηθηματούχων των καταστάντων οριστικώς συνταξιούχων επαναπροσβληθέντες και πάσχοντες νυν εκ της νόσου ταύτης κατά γνωμά-τευσιν της Μονίμου Υγειονομικής Επιτροπής. Των αυτών    βοηθημάτων    δύνανται    να    δικαιωθώσιν Σελ. 95 170-111 Περίθαλψη Φυματικών Ταχυδρομικών Υπαλλήλων 22.Β.γ.12 ωσαύτως οι απαλλαγέντες της υπηρεσίας λόγω φυματιώσεως διαπιστωθείσης υπό των προβλεπομένων εν άρθρ. 79 παρ. 5 του Νόμ. 1811/1951 ειδικών εκ καθηγητών του Πανεπιστημίου Επιτροπών εφ’ όσον και περί τούτων ήθελεν αποφανθή η ως άνω Μόνιμος Επιτροπή. Η παροχή του επιδόματος συντάξεως εις πάντας τους ανωτέρω άρχεται από της 1ης του επομένου της σχετικής αποφάσεως της Μονίμου Υγειονομικής Επιτροπής μηνός. «Δια την υποβολήν αιτήσεως προς παροχήν του υπό της παρ. 2 του άρθρ. 3 του από 27.2.57 Β.Δ/τος «περί τροποποιήσεως και συμπληρώσεως των περί Ταμείου Υγείας κλπ.» προβλεπομένου βοηθήματος τάσσεται ανατρεπτική προθεσμία τριών μηνών από της ισχύος του παρόντος Ν.Δ/τος». Το εντός « » εδάφιον προσετέθη δια του άρθρ. 14 παρ. 3 Ν.Δ. 4119/1960. 3.Εις τους συνταξιούχους φυματικούς ΤΤΤ υπαλλήλους τους επιδοτουμένους εκ του Ειδικού Λογαριασμού παρέχεται κατ’ έτος, λόγω των εορτών των Χριστουγέννων και του Νέου Έτους, έκτακτον βοήθημα ίσον προς το καταβαλλόμενον αυτοίς επίδομα συντάξεως ενός μηνός και λόγω των εορτών του Πάσχα, έκτακτον βοήθημα ίσον προ το ήμισυ τούτου. 4.Η κατά τας διατάξεις της παρ. 6 του άρθρ. 2 του Νόμ. 997/1949 παροχή σανατοριακής περιθάλψεως εις τους απολυθέντας της υπηρεσίας, δύναται να παραταθή και πέραν του εξαμήνου μέχρι 18μήνου κατ’ ανώτατον όριον. Άρθρ.4.-1.Η εισαγωγή ασθενών προς νοσηλείαν εις σανατόρια ή ειδικά θεραπευτήρια γίνεται επί τη βάσει εισιτηρίου εκδιδομένου υπό της υπηρεσίας των Ασφαλιστικών Ταμείων, μετ’ απόφασιν της Μονίμου Υγειονομικής Επιτροπής ή των Περιφερειακών Υγειονομικών Επιτροπών. 2.Αι θέσεις νοσηλείας ασθενών εις σανατόρια ή ειδικά θεραπευτήρια καθορίζονται δι’ αποφάσεως του Συμβουλίου. 3.Εις ειδικάς περιπτώσεις φυματιώσεως επιτρέπεται, κατόπιν αποφάσεως του Συμβουλίου, στηριζομένης εις ητιολογημένην γνωμάτευσιν της Μονίμου Υγειονομικής Επιτροπής, η νοσηλεία ασθενών εις σανατόρια μεθ’ ων δεν έχει συναφθή ειδική συμφωνία με το εκάστοτε ισχύον τιμολόγιον των ιδρυμάτων τούτων. Άρθρ.5.-1.Από του Ιανουαρίου 1957 και εφεξής παύει ενεργουμένη παρακράτησις επί των ετησίων εσόδων του Ειδικού Λογαριασμού Προνοίας Π.Φ.Π.Τ.Τ.Τ. προς σχηματισμόν αποθεματικού Κεφαλαίου. Σελ. 96 170-112 2.Το κατά την έναρξιν της ισχύος του παρόντος τακτικόν αποθεματικόν Κεφάλαιον του Ειδικού Λογαριασμού εις το οποίον περιέρχεται και το αυτοτελώς υφιστάμενον αποθεματικόν ανεγέρσεως Σανατορίου, ενισχύεται εφεξής μόνον δια των κατ’ έτος πλειονασμάτων, η διάθεσις δε ποσών εκ του τακτικού αποθεματικού εις ενίσχυσιν του ενεργητικού του Ειδικού Λογαριασμού είτε και του ενεργητικού του Ταμείου Υγείας Ταχυδρομικού Προσωπικού, προς εκπλήρωσιν των σκοπών και αντιμετώπισιν των εκάστοτε αναγκών του Ταμείου τούτου γίνεται δι’ αποφάσεως του επί των Συγκοινωνιών και Δημοσίων Έργων Υπουργού, μετά σύμφωνον γνώμην του οικείου Συμβουλίου. 3.Επιτρέπεται η τοποθέτησις χρημάτων του τακτικού αποθεματικού του Ειδικού Λογαριασμού Προνοίας Φυματικού Προσωπικού ΤΤΤ, κατόπιν προτάσεως του διοικούντος τούτο Συμβουλίου δια κοινής αποφάσεως των Υπουργών Οικονομικών και Συγκοινωνιών και Δημοσίων Έργων προς κατασκευήν ή αγοράν ακινήτων εν τη περιοχή Πρωτευούσης δια την στέγασιν των Ταχυδρομικών Υπηρεσιών, άτινα ακίνητα θα ανήκουσιν εις τον Ειδικόν Λογαριασμόν κατά κυριότητα. 4.Δια τας τρεχούσης ή εκτάκτους ανάγκας του Ειδικού Λογαριασμού, ενεργούνται εκάστοτε αναλήψεις εκ του παρά τω Ταχυδρομικώ Ταμιευτηρίω τηρουμένου λογαριασμού κινήσεως τούτου δυνάμει εγγράφου εντολής του Διευθυντού των Ασφαλιστικών Ταμείων και καθ’ α ορίζεται εκάστοτε υπό του Συμβουλίου. Άρθρ.6-8.(Αφορώντα το Ταμείον Υγείας Ταχυδρομικού Προσωπικού, παρατίθενται κατωτ. σελ. 106) Εις τον αυτόν επί των Συγκοινωνιών και Δημοσίων Έργων Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 22.Β.γ.12 Περίθαλψη Φυματικών Ταχυδρομικών Υπαλλήλων